Diari Oficial de la Generalitat Valenciana


Sumari del DOGV 2681, del 05-02-1996 (1996/837399)

ORDRE de 15 de gener de 1996, de la Conselleria d'Agricultura i Medi Ambient, per la qual es fixen els períodes hàbils i les normes generals relacionades amb la pesca en aigües continentals de la Comunitat Valenciana durant la temporada 1996/97.
-----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/01/15/(4)/dof/vci/html**

### Dades del document

Número de DOGV
:   2681

Data del DOGV
:   05-02-1996

Secció del DOGV
:   DISPOSICIONS GENERALS

Número del document
:   1996/837399


Data del document
:   15-01-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 15 de gener de 1996, de la Conselleria d'Agricultura i Medi Ambient, per la qual es fixen els períodes hàbils i les normes generals relacionades amb la pesca en aigües continentals de la Comunitat Valenciana durant la temporada 1996/97.   
D'acord amb el que es disposa en la Llei de Pesca Fluvial, de 20 de febrer de 1942, i el seu reglament, de 6 d'abril de 1943, i també d'acord amb el que s'indica en l'apartat 2 de l'article 33 de la Llei 4/1989, de 27 de març, de Conservació dels Espais Naturals i de la Flora i Fauna Silvestres, es fixen els períodes hàbils de pesca i les normes generals aplicables en la pesca en les aigües continentals de la Comunitat Valenciana.  
Atesos aquests motius, a proposta de la Direcció General de Conservació del Medi Natural i fent ús de les facultats que tinc atribuïdes,  
ORDENE  
Article 1. Espècies  
Es permet la pesca en aigües continentals de la Comunitat Valenciana de les espècies següents:  
Anguila (Anguilla anguilla)   
Truita arc iris (Oncorhynchus mykiss)  
Truita comuna (Salmo trutta) (sols pesca sense mort)  
Lluç de riu (Esox lucius)   
Barbs (Barbus sp)   
Carpa (Cyprinus carpio)   
Carpí vermell (Carassius auratus)   
Tenca (Tinca tinca)   
Madrilla (Chondrostoma toxostoma)   
Bagres (Leuciscus sp)   
Llobarro (Dicentrarchus labrax)   
Perca americana (Micropterus salmoides)   
Mugílids: llissa vera, sama, llissa de cap xiquet i llissa cabuda (llisses o mugílids inclosos en les espècies Chelon labrosus, Liza ramada, Liza saliens i Mugil cephalus)  
Cranc de riu americà (Procambarus clarkii).  
Article 2  
Les talles mínimes per a aquestes espècies s'indiquen a continuació, sense perjudici de les reglamentacions vigents en cada vedat.  
S'ha de considerar per longitud en els peixos la distància existent des de l'extremitat anterior al cap fins al punt mitjà de la part posterior de l'aleta caudal o cua estesa.  
Espècie cm  
Anguila 25  
Truita arc iris 21  
Truita comuna 25  
Lluç de riu 40  
Barbs 18  
Carpa 18  
Tenca 25  
Llobarro 25  
Perca americana 25  
Mugílids 25  
Resta de peixos 12  
Tots els exemplars que es capturen de mesura igual o inferior a l'establida hauran de ser restituïts immediatament a l'aigua d'on s'han extret.  
Article 3. Limitacions i prohibicions de caràcter general  
a) Xarxes. L'ús de xarxes està prohibit i sols es pot autoritzar, amb caràcter excepcional, conformement es preveu en la Llei 4/1989, de Conservació dels Espais Naturals i de la Flora i Fauna Silvestres, i en la Llei de Pesca Fluvial.  
b) Esquers. Queda prohibida la utilització dels tipus d'esquers següents: peixos vius, ous de peix, massilles aromatitzades i l'asticot (o larves de la mosca de la carn), com també esquerar les aigües abans o durant la pesca.  
c) Queda prohibida la pesca nocturna. Sols podrà exercir-se en les aigües no truiteres i en la modalitat tradicional per a captura d'anguila denominada «molinà» (pesca sense ham).   
L'horari hàbil de pesca és el comprés entre una hora abans de l'eixida del sol fins a una hora després de la posta, prenent de l'almanac les hores de l'eixida i l'ocàs.  
Article 4. Vedats de pesca  
A fi de protegir i fomentar la fauna ictiològica, durant aquesta temporada s'estableixen els vedats de pesca que s'especifiquen en l'annex I. Hi és totalment prohibida la captura de qualsevol espècie.  
Article 5. Vedats  
La llista de vedats de pesca s'indica en l'annex II. Per a practicar la pesca en aquests trams cal un permís especial, personal i intransferible. Les condicions específiques a què se subjecta la pesca en aquests vedats seran establides per les direccions territorials corresponents.  
Article 6. Pesca de la truita  
1. El període hàbil d'aquesta temporada serà des del tercer diumenge de març, dia 17, fins al 31 d'agost.   
2. Els dies hàbils per a la pesca seran: dilluns, dijous, divendres, dissabtes, diumenges i festius.  
3. D'acord amb l'article 18 de la Llei de Pesca Fluvial, es consideren aigües habitades per la truita les allistades en els quadres de l'annex III. Hi regiran les condicions específiques que s'assenyalen en cada tram, a més d'aquelles que no s'indiquen però siguen de caràcter general.  
5. El nombre màxim de captures per pescador i dia serà de sis exemplars de truita arc iris en zones lliures on estiga autoritzada, sense perjudici de les reglamentacions vigents en cada vedat.  
Atesa l'escassesa de truita comuna (Salmo trutta), durant la present temporada n'està prohibida la pesca.  
6. Procediment de pesca i esquers. Per a la pesca en les zones truiteres estan prohibides totes les modalitats de pesca excepte:  
a) pesca amb una sola canya sense abandonar-la,  
b) amb esquer de cullereta, mosca i ous de peix, i amb fruita del temps per a ciprínids,  
c) cuc amb ham dels calibres 1 i 2 en els trams en què estiga autoritzada.  
Article 7. Pesca de perca americana o black-bass (Micropterus salmoides)  
1. El període hàbil d'aquesta temporada serà tot l'any, amb l'obligació de tornar amb vida a l'aigua totes les captures que es realitzen en els embassaments artificials des del dia 15 de març fins al 15 de maig, per ser època de fresa i reproducció de l'espècie.  
2. El nombre màxim de captures per pescador i dia serà de sis exemplars.  
3. Aquestes limitacions s'aplicaran únicament a les aigües d'embassaments artificials.  
Article 8  
La resta d'espècies indicades en l'article 1 podran pescar-se amb canya durant tot l'any, fora dels trams declarats oficialment habitats per la truita, que s'allisten en l'annex III.  
Article 9. Cranc de riu  
L'única espècie de cranc que es permet pescar és el cranc de riu americà (Procambarus clarkii) durant tot l'any sense limitació de grandària ni de nombre d'exemplars. Es podran utilitzar un màxim de vuit salabrets.  
Article 10. Indemnitzacions  
A l'efecte d'exigir l'oportuna indemnització pels exemplars pescats il·legalment en el territori de la Comunitat Valenciana, en l'annex IV es fixa el barem de valoració de les diverses espècies piscícoles.  
Article 11  
S'autoritzen les direccions territorials de la Conselleria d'Agricultura i Medi Ambient perquè modifiquen els períodes, les zones hàbils de pesca i el nombre de captures, i perquè establisquen vedes temporals com a conseqüència de les condicions biològiques de les masses d'aigua, repoblacions o circumstàncies meteorològiques adverses, com també per incrementar les talles mínimes de captura.  
Article 12. Concursos i competicions de pesca  
Per a la realització de concursos i competicions de pesca serà preceptiva l'autorització de les direccions territorials de la Conselleria d'Agricultura i Medi Ambient, que podran realitzar modificacions excepcionals de la normativa prevista en aquesta ordre pel que fa a l'esquer, les talles, les quantitats i els dies hàbils.  
Els concursos classificatoris seran tramitats per la Federació de Pesca, que presentarà un calendari en els serveis territorials de la Conselleria d'Agricultura i Medi Ambient abans de l'1 de març de 1996.  
Article 13  
Les prohibicions i limitacions generals no recollides en aquesta ordre es regiran pel que es disposa en la Llei de Pesca Fluvial, el reglament que la desplega, i per la Llei 4/1989, de 27 de març, i el Reial Decret 1.095/1989, de 8 de setembre. La pesca d'angula es regirà per la normativa pròpia.  
DISPOSICIó FINAL  
Aquesta ordre vigeix des del dia de la publicació en el Diari Oficial de la Generalitat Valenciana.  
València, 15 de gener de 1996  
La consellera d'Agricultura i Medi Ambient  
MARIA àNGELS RAMóN-LLIN I MARTíNEZ  
ANNEX II  
Vedats de pesca  
Vedats truiters  
Denominació Riu km  
1. Teresa Palància 4,8  
2. Retorno Cabriel 2,5  
3. Túria Túria 8,5  
4. Riba-roja Túria 6  
5. Fraile Fraile 4,5  
6. El Rincón de Ademuz Túria 4,2  
7. Vinalopó Vinalopó 1,5  
8. Chulilla Túria 3,2  
9. BuÑol Bunyol 3   
10. Beniarrés Serpis 8  
Vedats de pesca intensiva  
Denominació Riu km  
11. La Balma Bergantes 7,3  
12. PeÑas Negras Villahermosa 4,6  
Altres vedats: ciprínids, anguila i altres no-salmònids  
Denominació Riu km  
13. Bullent Bullent 7,3  
14. Molinell Molinell 8,4  
15. Estany Cullera 0,1  
ANNEX IV  
Barem de valoració per a espècies aqüícoles  
Espècies protegides PTA/exemplar  
Samaruc 10.000  
Fartet 2.000  
Tortugues aquàtiques 5.000  
Altres espècies PTA/Kg  
Angula 30.000  
 PTA/exemplar  
Cranc autòcton 5.000  
Anguila 1.000  
Truita comuna 10.000  
Truita arc iris 2.000  
Qualsevol altra espècie piscícola  
no indicada anteriorment 500  
ANNEX V  
(dibuixos dels hams del núm. 1 i 2)


Còpia Permalink ELI